
2016 елда Татарстан Республикасында торак тапшыру планы 100%ка үтәлгән – 2 млн 406,5 мең кв. м. торак. Бу хакта бүген Татарстан Хөкүмәте йортында узган республика киңәшмәсендә ТР төзелеш, архитектура һәм торак-коммуналь хуҗалыгы министры Ирек Фәйзуллин хәбәр итте.

Киңәшмәне барлык муниципаль берәмлекләр белән видеоконференцэлемтә режимында Татарстан Республикасы Премьер-министры Илдар Халиков уздырды.

Бүген Татарстан Президенты Рөстәм Миңнеханов Дубайда Берләшкән Гарәп Әмирлекләренә эш визиты кысаларында Дубайда эшлекле даирәләр вәкилләре белән очрашты.

Очрашуда БГӘ бизнес-даирәләренә Татарстанның инвестицион, икътисади һәм сәнәгый куәте презентацияләнде, Әмирлекләр бизнесменнарының Татарстан территориясендә гамәлгә ашырыла торган проектларда катнашу мәсьәләләре каралды

Татарстан Республикасы Президенты Рөстәм Миңнеханов бүген Дубайда Берләшкән Гарәп Әмирлекләренә эш визиты кысаларында "Бөтендөнья авылы" (Global Village) тематик күргәзмәсендә булды.

Әлеге күргәзмә ачык һавада оештырылучы тематик ярминкә, ул БГӘ территориясендәге туристлар арасында популяр булган кызыклы күңел ачу чарасы.

Рөстәм Миңнеханов Берләшкән Гарәп Әмирлекләренең күңел ачу инфраструктурасын булдыру һәм бөтен дөньядан туристларны җәлеп итүдәге тәҗрибәсе белән танышты.

Бүген Татарстан Республикасы Хөкүмәте йортында Татарстанның гадәттән тыш хәлләрне кисәтү һәм бетерү һәм янгын куркынычсызлыгын тәэмин итү буенча комиссиясе утырышы булды.

Утырышны Татарстан Республикасы Премьер-министры Илдар Халиков уздырды.

Бу чара республиканың барлык муниципаль районнары белән видеоконференцэлемтә режимында үтте.

Утырышта шулай ук ТР Премьер-министрының беренче урынбасары Алексей Песошин, Россия Гадәттән тыш хәлләр министрлыгының ТР буенча Баш идарәсе җитәкчесе Рафис Хәбибуллин катнашты.

Бүген Түбән Камада “Татэнерго” АҖнең быелгы елда соңгы Директорлар советы утырышы узды. Бу чара ТР Премьер-министры Илдар Халиков рәислегендә үтте. Анда шулай ук Түбән Кама муниципаль районы башлыгы Айдар Метшин катнашты.

Татарстанда Яшьләр хөкүмәте барлыкка килде. Аның составына 23 кеше керде. Аларның исемнәре бүген Татарстан Министрлар Кабинетында республика Премьер-министры Илдар Халиковның “Югарыга! – Вверх!” республика конкурсы финалистлары һәм җиңүчеләре белән очрашуында аталды.

Бүген Россия Федерациясе Президенты Владимир Путин Россия Федерациясе Дәүләт Советы утырышын уздырды (Мәскәү, Кремль).

Утырыш киләчәк буыннар мәнфәгатьләрендә илнең экологик үсеше мәсьәләсенә багышланды.

Чарада Татарстан Республикасы Президенты Рөстәм Миңнеханов та катнашты.

Бүген Казан Кремлендә Татарстан Дәүләт Киңәшчесе Минтимер Шәймиев Казандагы Иран Ислам Республикасы Генераль консуллыгы җитәкчесе вазифаларын башкаручы Алибеман Эгбали Зарч белән очрашты.

2016 елда Татарстан халкы 43 парк һәм 21 яр буена ия булды. Бу хакта бүген ТР Министрлар Кабинетында узган брифингта Наталия Фишман хәбәр итте.

“Парк һәм скверлар”программасының тагын ике объекты белән эш дәвам итә, алар 2017 елда ачылачак. Финанслауның гомуми күләме 1 млрд 250 млн сум тәшкил итте. Шуларның 900млн сумы Татарстан бюджетыннан бүлеп бирелде, тагын 350 млн сумны муниципалитетлар кертте.

Бүген Татарстан башкаласында ”Казан” гаилә үзәге каршындагы мәйданда (Сибгат Хәким ур. 4й.) Россия Гадәттән тыш хәлләр министрлыгының Татарстан буенча Баш идарәсе Казан янгын сүндерү-коткару гарнизоны бүлекчәләре хезмәткәрләренә техниканың яңа үрнәкләрен тапшыру тантанасы булды.

Бу чарада Татарстан Премьер-министры Илдар Халиков һәм Татарстанның гражданнар оборонасы һәм гадәттән тыш хәлләр министры Рафис Хәбибуллин катнашты.
Рәсми Татарстан